Document ID: 32004R0756

Komisijas Regula (EK) Nr. 756/2004
(2004. gada 22. aprīlis)
par garneļu zvejas aizliegumu kuģiem, kam ir dalībvalsts karogs
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar ko ievieš kontroles sistēmu, kura piemērojama kopējai zivsaimniecības politikai [1], un jo īpaši tās 21. panta 3. punktu,
tā kā:
(1) Ar Padomes 2003. gada 19. decembra Regulu (EK) Nr. 2287/2003, ar ko 2004. gadam attiecībā uz konkrētiem zivju krājumiem un zivju krājumu grupām nosaka zvejas iespējas un ar tām saistītos nosacījumus, kuri piemērojami Kopienas ūdeņos un attiecībā uz Kopienas kuģiem ūdeņos, kur jāievēro nozvejas ierobežojumi [2], paredzētas garneļu kvotas 2004. gadam.
(2) Lai nodrošinātu atbilstību noteikumiem, kas attiecas uz to krājumu nozvejas kvantitatīviem ierobežojumiem, uz kuriem attiecas kvotas, Komisijai ir jānosaka diena, līdz kurai zveju, ko veic kuģi, kuri peld ar kādas dalībvalsts karogu, uzskata par zveju, kas ir izsmēlusi piešķirtās kvotas.
(3) Saskaņā ar Komisijas saņemto informāciju garneļu nozveja Ziemeļrietumu Atlantijas zvejniecības organizācijas 3L zonā, ko veic kuģi, kas peld ar dalībvalsts karogu vai kas reģistrēti dalībvalstī, ir izsmēluši 2004. gadam piešķirtās kvotas. Kopiena no 2004. gada 1. marta ir aizliegusi šo krājumu nozveju. Minētais datums jāparedz arī šajā regulā,
IR PIEŅĒMUSI ŠO REGULU.
1. pants
Ar šo tiek uzskatīts, ka garneļu nozvejai Ziemeļrietumu Atlantijas zvejniecības organizācijas 3L zonā, ko veic kuģi, kas peld ar dalībvalsts karogu vai kas reģistrēti dalībvalstī, ir izsmeltas 2004. gadam Kopienai piešķirtās kvotas.
Ar šo kuģiem, kas peld ar dalībvalsts karogu vai kas reģistrēti dalībvalstī, tiek aizliegts zvejot garneles Ziemeļrietumu Atlantijas zvejniecības organizācijas 3L zonas ūdeņos, tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. marta.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 22. aprīlī

Labels: 8
18
6